CELEX: 31990D0386
Language: el
Date: 1990-07-16 00:00:00
Title: 90/386/ΕΟΚ: Απόφαση του Συμβουλίου της 16ης Ιουλίου 1990 για την τροποποίηση της απόφασης 85/360/ΕΟΚ σχετικά με την αναδιάρθρωση του συστήματος γεωργικών στατιστικών ερευνών στην Ελλάδα

Avis juridique important

|

31990D0386

90/386/ΕΟΚ: Απόφαση του Συμβουλίου της 16ης Ιουλίου 1990 για την τροποποίηση της απόφασης 85/360/ΕΟΚ σχετικά με την αναδιάρθρωση του συστήματος γεωργικών στατιστικών ερευνών στην Ελλάδα  

Επίσημη Εφημερίδα αριθ. L 190 της 21/07/1990 σ. 0047 - 0048 Φινλανδική ειδική έκδοση: Κεφάλαιο 3 τόμος 33 σ. 0065  Σουηδική ειδική έκδοση: Κεφάλαιο 3 τόμος 33 σ. 0065 

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 16ης Ιουλίου 1990  για την τροποποίηση της απόφασης 85/360/ΕΟΚ σχετικά με την αναδιάρθρωση του συστήματος γεωργικών στατιστικών ερευνών στην Ελλάδα  (90/386/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επιτροπής (3),  Εκτιμώντας:  ότι, για να επιτευχθούν οι στόχοι που καθορίζονται στην απόφαση 85/360/ΕΟΚ (4), πρέπει, λαμβανομένης υπόψη της οικονομικής πραγματικότητας στην Ελλάδα και ύστερα από αίτηση των ελληνικών αρχών, να παραταθεί η διάρκεια των δράσεων που προβλέπονται στο άρθρο 3 παράγραφος 1·  ότι η παράταση αυτή οδηγεί στην τροποποίηση του χρονοδιαγράμματος που προβλέπεται στο άρθρο 3 παράγραφος 2·  ότι, για λόγους καλής διοικητικής διαχείρισης, είναι σκόπιμο να επισπευσθεί η προθεσμία υποβολής στην Επιτροπή της έκθεσης για την πρόοδο των εργασιών και του λεπτομερούς ετήσιου προγράμματος·  ότι, λόγω οικονομικών και δημοσιονομικών αναγκών, πρέπει να επανεκτιμηθεί η συνολική δαπάνη που προβλέπεται για την εφαρμογή της ανωτέρω απόφασης και να προβλεφθεί η δυνατότητα αύξησης του ποσοστού της κοινοτικής συνεισφοράς της οποίας το ανώτατο ύψος παραμένει 20 εκατομμύρια Ecu, χωρίς ωστόσο να μπορεί να υπερβεί το 50 % της συνολικής δαπάνης για το σύνολο του προγράμματος·  ότι, μετά την προσχώρηση της Ισπανίας και της Πορτογαλίας στην Κοινότητα, πρέπει να τροποποιηθεί η πλειοψηφία με την οποία αποφαίνεται η επιτροπή του άρθρου 7 της εν λόγω απόφασης,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η απόφαση 85/360/ΕΟΚ τροποποιείται ως εξής:  1. Στο άρθρο 3 παράγραφος 1, η πρόταση «και θα καλύψει περίοδο πέντε ετών (1986-1990)» αντικαθίσταται από την πρόταση: «και θα καλύψει περίοδο οκτώ ετών (1986-1993)».  2. Η παράγραφος 2 του άρθρου 3 αντικαθίσταται από το ακόλουθο κείμενο:  «2. Το πρόγραμμα θα πραγματοποιηθεί σύμφωνα με το ακόλουθο χρονοδιάγραμμα:  1986 - πρώτο έτος:  Μακεδονία,  1987 - δεύτερο έτος:  Μακεδονία, Θράκη, Θεσσαλία, Ήπειρος,  1988 - τρίτο έτος:  Μακεδονία, Θράκη, Θεσσαλία, Ήπειρος, Στερεά Ελλάδα, Ιόνια νησιά,  1989 - τέταρτο έτος:  Μακεδονία, Θράκη, Θεσσαλία, Ήπειρος, Στερεά Ελλάδα, Ιόνια νησιά και Πελοπόννησος,  1990 - πέμπτο έτος:  Μακεδονία, Θράκη, Θεσσαλία, Ήπειρος, Στερεά Ελλάδα, Ιόνια νησιά, Πελοπόννησος και Κρήτη,  1991 - έκτο έτος:  Μακεδονία, Θράκη, Θεσσαλία, Ήπειρος, Στερεά Ελλάδα, Ιόνια νησιά, Πελοπόννησος, Κρήτη, Νησιά του Αιγαίου (βορείου και νοτίου),  1992 - έβδομο έτος:  πρώτη δοκιμή του νέου συστήματος σ' όλη την Ελλάδα,  1993 - όγδοο έτος:  πραγματική εφαρμογή του νέου συστήματος σ' όλη την Ελλάδα.».  3. Στο άρθρο 4 παράγραφος 1 στο τέλος του πρώτου εδαφίου, προστίθεται το ακόλουθο κείμενο:  «Πάντως, το πρόγραμμα των δράσεων που θα πραγματοποιηθούν το 1992 και το 1993, θα ανακοινωθεί τον Απρίλιο του 1991 και τον Απρίλιο του 1992, αντιστοίχως.».  4. Στο άρθρο 5 παράγραφος 2, προστίθεται το ακόλουθο εδάφιο:  «Το Σεπτέμβριο του 1994, η Επιτροπή θα υποβάλει στο Συμβούλιο έκθεση σχετικά με την εκτέλεση του προγράμματος, και ιδίως σχετικά με τα επιτευχθέντα αποτελέσματα.».  5. Στο άρθρο 6 η παράγραφος 1 αντικαθίσταται από το ακόλουθο κείμενο:  «1. Η Κοινότητα συνεισφέρει στη χρηματοδότηση του προγράμματος μέσα στα όρια των πιστώσεων που προβλέπονται για το σκοπό αυτό στο γενικό προϋπολογισμό των Ευρωπαϊκών Κοινοτήτων και σύμφωνα με τις λεπτομέρειες που καθορίζονται στην παρούσα απόφαση. Το ποσοστό της κοινοτικής συμμετοχής σε αναγκαίες δαπάνες είναι ίσο με το ένα τρίτο των πραγματικών δαπανών του προγράμματος κατά την περίοδο 1986-1990 και με τα δύο τρίτα των συνολικών δαπανών για την περίοδο 1991-1993.  Οι δαπάνες που θα αναληφθούν από την Κοινότητα δεν μπορούν να υπερβούν τα 20 εκατομμύρια Ecu για το σύνολο του προγράμματος.» .  6. Στο άρθρο 7 παράγραφος 2, οι λέξεις «σαράντα πέντε ψήφων» αντικαθίσταται από τις λέξεις: «πενήντα τεσσάρων ψήφων».  Άρθρο 2  Η παρούσα απόφαση απευθύνεται στην Ελληνική Δημοκρατία.  Βρυξέλλες, 16 Ιουλίου 1990.  Για το Συμβούλιο  Ο Πρόεδρος  G. DE MICHELIS  (1) ΕΕ αριθ. C 135 της 2. 6. 1990, σ. 8.  (2) ΕΕ αριθ. C 175 της 16. 7. 1990.  (3) Γνώμη που διατυπώθηκε στις 4 Ιουλίου 1990 (δεν έχει ακόμη δημοσιευθεί στην Επίσημη Εφημερίδα)  (4) ΕΕ αριθ. L 191 της 23. 7. 1985, σ. 53.